GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinski načelnik**

KLASA: 311-08/19-01/1

URBROJ: 2186/03-01/1-19-1

Cestica, 12.07.2019.

Temeljem članka 46. Statuta Općine Cestica ( „Službeni vjesnik Varaždinske županije“ broj 17/18), članka 30. Programa poticanja razvoja malog i srednjeg poduzetništva na području Općine Cestica za razdoblje 2018. – 2021. ( „Službeni vjesnik Varaždinske županije“ broj 33/18) te Odluke o izmjenama i dopunama Programa poticanja razvoja malog i srednjeg poduzetništva Općine Cestica za razdoblje 2018. – 2021. (Službeni vjesnik Varaždinske županije broj 18/19), Općinski načelnik Općine Cestica, dana 12.07.2019. godine objavljuje

**JAVNI POZIV**

**za dodjelu potpora male vrijednosti kroz Program poticanja razvoja malog i srednjeg poduzetništva na području Općine Cestica za razdoblje 2018. – 2021. – Podmjera 3.3. Sajmovi i manifestacije**

**I. PREDMET JAVNOG POZIVA**

Predmet javnog poziva (u daljnjem tekstu Poziv) je dodjela potpora male vrijednosti iz Mjere 3. «Bespovratne potpore za razvoj turističkog sektora iz Programa poticanja razvoja malog i srednjeg poduzetništva na području Općine Cestica za razdoblje 2018. – 2021» (u nastavku teksta «Program poticanja razvoja MSP».

Potpore male vrijednosti se dodjeljuju sukladno pravilima Europske komisije o pružanju potpore male vrijednosti poduzetnicima propisanim Uredbom Komisije (EZ) broj 1407/2013. od 18. prosinca 2013. o primjeni članaka 107. i 108. Ugovora o funkcioniranju Europske unije na de minimis potpore (Službeni vjesnik Europske unije L 352/1) – u daljnjem tekstu: Ureda o potporama male vrijednosti.

Sukladno članku 3. Uredbe o potporama male vrijednosti, ukupni iznos potpora male vrijednosti koji je dodijeljen jednom poduzetniku ne smije prijeći iznos od 200.000,00 EUR-a tijekom trogodišnjeg fiskalnog razdoblja.

**II. SVRHA I CILJEVI JAVNOG POZIVA**

Svrha javnog poziva je provedba aktivnosti iz Podmjere 3.3. Sajmovi i manifestacije u svrhu povećanja prepoznatljivosti turističkih i tradicijskih proizvoda te turističkih usluga na području Općine Cestica.

Cilj ovog poziva je kroz sufinanciranje troškova nastupa na sajmovima i manifestacijama te troškova organizacije sajmova/manifestacija u RH i inozemstvu povećati prepoznatljivost turističkih proizvoda i usluga s područja Općine Cestica.

**III. KORISNICI SREDSTAVA**

Korisnici potpora po ovom pozivu mogu biti obiteljska poljoprivredna gospodarstva (OPG), obrti, mikro, mala i srednja trgovačka društva i udruge registrirane za obavljanje gospodarske djelatnosti, sa sjedištem ili poslovnim nastanom na području Općine Cestica, koji participiraju na sajmovima i manifestacijama lokalnog, regionalnog i inozemnog karaktera u svrhu promocije turističkih i tradicijskih proizvoda te turističkih usluga Općine Cestica.

U smislu participacije na sajmovima i manifestacijama smatra se angažman korisnika, bilo u svojstvu izlagača, bilo u svojstvu organizatora.

**IV. KRITERIJI ZA ISKLJUČENJE**

Potpora po ovom Programu se ne može dodijeliti:

1. Poduzetnicima koji su u postupku predstečajne nagodbe sukladno Zakonu o financijskom poslovanju i predstečajnoj nagodbi (NN 108/12, 144/12, 81/13, 112/13, 71/15, 78/15)
2. Poduzetnicima koji nisu ispunili obveze vezane uz plaćanje dospjelih poreznih obveza prema državnom i općinskom proračunu i obveza zdravstveno i mirovinsko osiguranje
3. Poduzetnicima koji nemaju podmirene sve obaveze prema svojim zaposlenicima prema bilo kojoj osnovi
4. Prijavitelju koji je dobio državnu potporu ili potporu male vrijednosti za isti opravdani trošak projekta
5. Prijavitelju koji nije izvršio zatraženi povrat ili je u postupku povrata sredstava prethodno dodijeljenih u drugom postupku dodjele bespovratnih sredstava iz bilo kojeg javnog izvora
6. Prijavitelju kojem je utvrđeno teško kršenje Ugovora zbog neispunjavanja ugovornih obveza, a koji je bio potpisan u sklopu nekog drugog postupka dodjele bespovratnih sredstava
7. Prijavitelju koji je u sukobu interesa u predmetnom postupku dodjele bespovratnih sredstava
8. Poduzetnicima koji djeluju u sektorima ribarstva i akvakulture, kako je obuhvaćeno Uredbom (EZ) br. 104/2000
9. Poduzetnicima koji djeluju u primarnoj proizvodnji poljoprivrednih proizvoda
10. Poduzetnicima koji djeluju u sektoru prerade i stavljanja na tržište poljoprivrednih proizvoda, u sljedećim slučajevima:

* ako je iznos potpore fiksno utvrđen na temelju cijene ili količine takvih proizvoda kupljenih od primarnih proizvođača odnosno koje na tržište stavljaju poduzetnici u pitanju;
* ako su potpore uvjetovane njihovim djelomičnim ili potpunim prenošenjem na primarne proizvođače;

1. Za djelatnosti usmjerene izvozu u treće zemlje ili države članice, odnosno potpore koje su izravno povezane s izvezenim količinama, s uspostavom i funkcioniranjem distribucijske mreže ili s drugim tekućim troškovima povezanima s izvoznom djelatnošću;
2. Poduzetnicima za ulaganja u sektorima djelatnosti kockanja i klađenja, trgovanja ili proizvodnje robe vojne namjene, obrambenih proizvoda i nevojnih ubojitih sredstava, djelatnosti poslovanja nekretninama, financijske djelatnosti i djelatnosti osiguranja

Ako poduzetnik djeluje u sektorima navedenima u članku 9. i 10. i djeluje u jednom ili više sektora ili ima druge djelatnosti koje su obuhvaćene područjem primjene Uredbe 1407/2013., Uredba 1408/2013 primjenjuje na potpore dodijeljene u vezi s tim drugim sektorima ili djelatnostima, uz uvjet da se na primjeren način osigura, na primjer razdvajanjem djelatnosti ili troškova da djelatnosti u sektorima koji su isključeni iz područja primjene ove Uredbe ne ostvaruju korist od de minimis potpore dodijeljene na temelju ove Uredbe.

**V. IZNOS I INTENZITET POTPORE**

U proračunu Općine Cestica za 2019. godinu sredstva za provedbu Podmjere 3.3. Sajmovi i manifestacije, planirana su u razdjelu AOP 2019 – 00211 Razvoj turizma, u iznosu od 20.000,00 kn. Potpore će se dodjeljivati do iskorištenja planiranih proračunskih sredstava za 2019. godinu. U slučaju iskorištenja planiranih sredstava na službenim web stranicama Općine Cestica izdati će se obavijest o obustavi Poziva.

Sve podnesene projektne prijave koje udovolje uvjetima javnog poziva do trenutka obustave poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se obrađuju redoslijedom zaprimanja u slučaju preraspodjele raspoloživih sredstava unutar pojedinih podmjera u sklopu mjere 3, temeljem članka 33. Programa poticanja razvoja MSP, do financijskog zaključenja proračunske godine.

Korisnik u proračunskom razdoblju za 2019. godinu po ovom Javnom pozivu može podnijeti više prijava s time da ukupni iznos dodijeljenih bespovratnih sredstava po ovoj Podmjeri ne može premašivati iznos od 10.000,00 kn po korisniku u jednoj proračunskoj godini.

Maksimalni intenzitet potpore koje korisnik može ostvariti iznosi 50 % ukupno prihvatljivih troškova, sukladno listi prihvatljivih troškova iz točke VII.

Maksimalni iznos bespovratne potpore ostvaren kumulativno po više različitih mjera i/ili Podmjera Programa poticanja razvoja MSP koji se može dodijeliti jednom korisniku u toku jedne proračunske godine iznosi 40.000,00 kuna

**VI. NAMJENA POTPORE I RAZDOBLJE PRIHVATLJIVOSTI TROŠKOVA**

Potpora se dodjeljuje za troškove organizacije i/ili sudjelovanja na sajmovima i manifestacijama lokalnog/regionalnog i/ili inozemnog karaktera u svrhu promocije turističkih i tradicijskih proizvoda te turističkih usluga s područja Općine Cestica.

Primjeri turističkog proizvoda su prehrambeni i neprehrambeni proizvodi s jasno naznačenom poveznicom na zemljopisno i/ili povijesno podrijetlo proizvoda i/ili jasno istaknutu dodanu turističku vrijednost u sklopu samog proizvoda ili promotivnih materijala prijavitelja kao i manifestacije i događanja koja svojim obilježjem, sadržajem i/ili tradicijskim značajem stvaraju dodanu turističku vrijednost/iskustvo i dugoročno doprinose povećanju prepoznatljivosti Općine Cestica.

Primjeri turističkih usluga su sve aktivnosti usmjerene komercijalizaciji turističkog potencijala i turističkih proizvoda Općine Cestica kao i tradicijske usluge s područja Općine Cestica koje imaju komercijalni potencijal.

U tom pogledu su u okviru ovog Javnog poziva prihvatljive i aktivnosti pružanja usluga vođene prezentacije/izložbe vlastitih primarnih poljoprivrednih i/ili primarnih poljoprivrednih proizvoda drugih proizvođača.

**Prihvatljivi su troškovi koji su nastali ili će nastati u 2019. godini te za iste prijavitelj posjeduje odgovarajući dokaz o provedenom plaćanju, najkasnije do trenutka isplate potpore. U iznimnim slučajevima zbog vremenskih rokova provedbe prihvatljivi su i troškovi nastali u siječnju 2020. godine.**

**VII. PRIHVATLJIVI TROŠKOVI**

Turističkim/tradicijskim proizvodom u pogledu ovog poziva ne smatraju se primarni poljoprivredni proizvodi i prerađevine primarnih poljoprivrednih proizvoda bez stvorene dodane vrijednosti i istaknutog turističkog i/ili tradicijskog i/ili prezentacijskog potencijala a što prijavitelj pojedinačno pojašnjava u Obrascu prijave.

|  |  |
| --- | --- |
| **SKUPINA AKTIVNOSTI BR.** | **Popis prihvatljivih troškova** |
| 1. | Sajmovi lokalnog i/ili regionalnog karaktera: trošak najma ili nabave opreme, štandova i objekata, izrada promotivnih materijala i oglašavanje, kotizacije, usluge vanjskih stručnjaka kod izlaganja ili organizacije sajma, troškovi glazbenih izvođača i najam audio vizualne opreme, troškovi ljudskog rada kod organizacije i vođenja aktivnosti (ugovor o djelu, autorski ugovor, honorari) |
| 2. | Sajmovi inozemnog karaktera: trošak najma ili nabave opreme, štandova i objekata, izrada promotivnih materijala i oglašavanje, kotizacije, usluge vanjskih stručnjaka kod izlaganja ili organizacije sajma, troškovi glazbenih izvođača i najam audio vizualne opreme, troškovi smještaja, troškovi ljudskog rada kod organizacije i vođenja aktivnosti (ugovor o djelu, autorski ugovor, honorari) |
| 3. | Manifestacije lokalnog i/ili regionalnog karaktera: trošak najma ili nabave opreme, štandova i objekata, izrada promotivnih materijala i oglašavanje, usluge vanjskih stručnjaka kod organizacije manifestacije, troškovi glazbenih izvođača i najam audio vizualne opreme, troškovi reprezentacije u iznosu do 20 % iznosa tražene bespovratne potpore, troškovi ljudskog rada kod organizacije i vođenja aktivnosti (ugovor o djelu, autorski ugovor, honorari) |
| 4. | Manifestacije inozemnog karaktera: trošak najma ili nabave opreme, štandova i objekata, izrada promotivnih materijala i oglašavanje, usluge vanjskih stručnjaka kod organizacije manifestacije, troškovi glazbenih izvođača i najam audio vizualne opreme, troškovi reprezentacije u iznosu do 20 % iznosa tražene bespovratne potpore, troškovi ljudskog rada kod organizacije i vođenja aktivnosti (ugovor o djelu, autorski ugovor, honorari) |

Lista prihvatljivih troškova nije iscrpna te prijavitelj ima pravo predložiti financiranje i drugih troškova ukoliko su isti neophodni za uspješnu provedbu aktivnosti projekta.

Trošak PDV-a za korisnike kojima je PDV povrativ predstavlja neprihvatljiv trošak za financiranje.

**VIII. POSTUPAK DODJELE**

1. Objava Javnog poziva za podnošenje Prijava za dodjelu potpora male vrijednosti kroz Program poticanja razvoja MSP. – Podmjere 3.3. Sajmovi i manifestacije
2. Zaprimanje Prijava
3. Zatvaranje Javnog poziva i evaluacija projektnih prijedloga
   1. Faza I. Registracija projektne prijave
   2. Faza II. Administrativna provjera, provjera prihvatljivosti projekta i aktivnosti, ocjena kvalitete te provjera prihvatljivosti izdataka kojima se provjerava cjelovitosti i potpunost podnesene prijave te bodovanje sukladno bodovnoj listi
   3. Faza III. Izdavanje obavijesti o prihvatljivosti i sklapanje Ugovora s korisnikom
4. Provedba ulaganja i pravdanje troškova Zahtjevom za isplatu
   1. Isplata potpore na žiro račun korisnika

Projektni prijedlozi se obrađuju nakon zatvaranja Javnog poziva te se svi projektni prijedlozi rangiraju sukladno bodovnoj listi koja je sastavni dio ovog Javnog poziva. U javnom pozivu za 2019. godinu prihvatljivo je i retroaktivno potraživanje nastalih troškova u 2019. godini izuzev troškova reprezentacije, uz ispunjenje ostalih kriterija propisanih Javnim pozivom.

Postupak dodjele sredstava traje do iskorištenosti predviđenih sredstava za Mjeru 3 Bespovratne potpore za razvoj turističkog sektora iz Programa poticanja razvoja MSP.

Postupak dodjele provodi Povjerenstvo za dodjelu potpora male vrijednosti kojeg Zaključkom imenuje načelnik Općine Cestica.

Ukoliko se u fazi administrativne provjere utvrdi da je podnesena dokumentacija nepotpuna projektni prijedlog se u cijelosti odbacuje i prijavitelju se izdaje Obavijest o odbijanu. Prijavitelj po odbijanju može podnijeti novu Prijavu.

Ukoliko se u fazi provjere prihvatljivosti projekta i aktivnosti, ocjene kvalitete te provjere prihvatljivosti izdataka utvrde nejasnoće prijavitelja će se uputiti na dopunu projektnog prijedloga.

Po završetku faze I. i faze II. ukoliko postoje raspoloživa sredstva u Podmjeri, Povjerenstvo prijavitelju izdaje Obavijest o prihvatljivosti čime stječe status korisnika. Sve podnesene projektne prijave koje udovolje uvjetima javnog poziva i ostvare minimalan broj bodova do trenutka zatvaranja poziva a za koje je u postupku dodjele izdana obavijest o nemogućnosti odobravanja zbog iskorištenosti raspoloživih sredstava nalaze se na rezervnoj listi te se im izdaje Obavijest o prihvatljivosti sukladno utvrđenoj rang listi, u slučaju preraspodjele raspoloživih sredstava unutar pojedinih podmjera u sklopu mjere 3. temeljem članka 33. Programa poticanja razvoja MSP, do financijskog zaključenja proračunske godine.

Na prijedlog Povjerenstva i temeljem Obavijesti o prihvatljivosti, načelnik Općine Cestica izdaje Odluku o dodjeli potpore te se korisnikom potpisuje Ugovor o dodjeli de minimis potpore.

Dodijeljena sredstva potpore se isplaćuju po realizaciji ulaganja na žiro račun korisnika naveden u Zahtjevu za isplatu.

**IX. SADRŽAJ PROJEKTNOG PRIJEDLOGA**

**Podnositelji zahtjeva za dodjelu potpore male vrijednost treba dostaviti sljedeću obveznu dokumentaciju:**

1. Prijavni obrazac 1\_ PP - MSP – M\_3.3./ 2019
2. Izjava prijavitelja o istinitosti podataka, izbjegavanju dvostrukog financiranja i ispunjavanja preduvjeta za sudjelovanje u postupku dodjele de minimis potpore (Obrazac 2)
3. Izjava o korištenim potporama male vrijednosti (Obrazac 3)
4. Troškovnik ulaganja sastavljen i potpisan (ovjeren) od strane prijavitelja

Dodatna dokumentacija za bodovanje projektnog prijedloga:

Prijavitelj uz prijavu treba priložiti i drugu odgovarajuću dokumentaciju kojom dokazuje ostvarenje bodova sukladno Prilogu 1. Bodovna lista koja je sastavni dio ovog Javnog poziva. (pisma namjere suradnje, predugovori i dr.)

***Elektronsku verziju prijavnog obrasca i Izjava te sken popratne dokumentacije korisnik treba pohraniti na računalu.***

Najkasnije do potpisa Ugovora o dodjeli sredstava korisnici su dužni dostaviti:

1. Potvrdu porezne o nepostojanju dugovanja prema proračunu RH

Status ispunjenja kriterija podmirenih obveza prema proračunu provjerava JUO Općine Cestica uvidom u službene registre.

**Nakon provedbe ulaganja i podnošenja Zahtjeva za isplatu korisnici se obvezuju dostaviti sljedeću obveznu dokumentaciju:**

1. Račune i/ili druge jednakovrijedne dokaze nastanka troška
2. Dokaz o plaćanju (uplatnica i/ili nalog o plaćanju za korisnike u sustavu poreza na dohodak/dobit)
3. Dokaz o realizaciji aktivnosti (fotografije štandova, sajma, izloženih proizvoda i dr. a iz kojih je razvidna vrsta proizvoda/usluge i mjesto održavanja sajma/manifestacije)

**X. NAČIN PODNOŠENJA PRIJAVA**

Obvezna dokumentacija Javnog poziva dostupna je za preuzimanje na službenim web stranicama Općine Cestica i u tiskanom obliku u Jedinstvenom upravnom odjelu Općine Cestica. Projektni prijedlog koji uključuje dokumentaciju navedenu u točki IX. ovog Javnog poziva dostavlja se u zatvorenom paketu/omotnici, preporučenom poštom ili osobnom dostavom u pisarnicu Jedinstvenog upravnog odjela Općine Cestica s obavezno naslovljenom adresom i naznakom:

**OPĆINA CESTICA**

**Jedinstveni upravni odjel Općine Cestica**

**Dravska 1a**

**42208 Cestica**

«Program poticanja razvoja malog i srednjeg poduzetništva Općine Cestica za razdoblje 2018. – 2021. – Sajmovi i manifestacije»

ZAHTJEV ZA POTPORU – NE OTVARAJ

Poziv se vodi u modalitetu ograničenog poziva te je podnošenje prijava omogućeno od **22. srpnja 2019. do 22. kolovoza 2019.**

**Prijave podnesene izvan navedenog roka neće biti uzete u razmatranje.**

**XI. OBVEZE PRIJAVITELJA I KORISNIKA**

1. Prijavitelji podnošenjem Zahtjeva za dodjelu potpore jamče da će sredstva utrošiti za namjenu za koju je dodijeljena potpora.
2. Korisnici sredstava potpisivanjem Ugovora o dodjeli sredstava obvezuju se najkasnije do kraja 2019. godine izvršiti planirano ulaganje ili najkasnije do siječnja 2020. godine ukoliko to zahtijevaju vremenski rokovi provedbe ulaganja
3. Korisnici sredstava u provedbi ulaganja dužni su osigurati odgovarajuće aktivnosti promidžbe i promocije u svrhu pravdanja sredstava za koje ima je dodijeljena potpora

Ukoliko se utvrdi da su korisnici odobrena sredstva nenamjenski utrošili, ili nisu izvršili obveze iz potpisanog Ugovora o dodjeli de minimis potpore dužni su odobrena sredstva vratiti u Proračun Općine Cestica zajedno s obračunatom zakonskom zateznom kamatom i gube pravo sljedeće 3 (tri) godine na poticajna sredstva iz proračuna Općine Cestica.

**Prilog 1. Bodovna lista**

|  |  |
| --- | --- |
| **KATEGORIJA BODOVANJA/Kriterij** | **BROJ BODOVA** |
| **VRSTA AKTIVNOSTI** |  |
| a) Participacija na inozemnim sajmovima/manifestacijama ili organizacija manifestacije inozemnog karaktera | 7 |
| b) Participacija na lokalnim/regionalnim sajmovima/manifestacijama ili organizacija manifestacije lokalnog/regionalnog karaktera | 3 |
| **DOPRINOS VALORIZACIJI TURISTIČKIH POTENCIJALA OPĆINE CESTICA** |  |
| a) Participacija na sajmovima/manifestacijama ili organizacija manifestacije u svrhu promocije usluga/proizvoda iz područja eno gastronomije i/ili kulturne i prirodne baštine | 5 |
| c) Participacija na sajmovima/manifestacijama ili organizacija manifestacije u svrhu promocije ostalih turističkih usluga/proizvoda | 2 |
| **HORIZONTALNA NAČELA** |  |
| a) Odgovorna osoba prijavitelja na području Općine Cestica posluje deset ili više godina i/ili je mladi poljoprivrednik/poduzetnik[[1]](#footnote-1) | 5 |
| b) Odgovorna osoba prijavitelja na području Općine Cestica posluje od pet do deset godina | 4 |
| c) Odgovorna osoba prijavitelja na području Općine Cestica posluje manje od jedne godine | 2 |
| **MARKETING PLAN** |  |
| a) Planirana sredstva za aktivnosti ulaganja u promotivne materijale i oglašavanje iznose najmanje 5 % traženih bespovratnih sredstava | 5 |
| b) Planirana sredstva za aktivnosti ulaganja u promotivne materijale i oglašavanje iznose između 2% i 5% traženih bespovratnih sredstava | 3 |
| c) Planirana sredstva za aktivnosti ulaganja u promotivne materijale i oglašavanje iznose manje od 2% traženih bespovratnih sredstava | 0 |
| **SEKTORSKO POVEZIVANJE** |  |
| a) Participacija na sajmovima/manifestacijama ili organizacija manifestacije u svrhu promocije usluga/proizvoda uključuje i izravnu participaciju dva ili više gospodarskih subjekata s područja Općine Cestica uz samu participaciju korisnika | 7 |
| a) Participacija na sajmovima/manifestacijama ili organizacija manifestacije u svrhu promocije usluga/proizvoda uključuje i izravnu participaciju najmanje jednog gospodarskog subjekta s područja Općine Cestica uz samu participaciju korisnika | 3 |
| **MAKSIMALAN BROJ BODOVA** | **29** |

**\*\*\* Unutar pojedine kategorije, moguće je ostvariti bodove za samo jedan od kriterija.**

1. Mladim poljoprivrednikom/poduzetnikom u sklopu ovog natječaja smatra se osoba s navršenih najviše 40 godina koja je u gospodarskom subjektu na poziciji vlasnika i/ili odgovorne osobe [↑](#footnote-ref-1)